Folketing
2006-01-25

Jeg mener, det er at bringe det for vidt at begynde at drive den politimæssige efterforskning hernede i Folketingssalen. Det mener jeg man mest rigtigt bør overlade til Københavns Politi, og jeg har fuld tillid til, at politiet gør alt, hvad der står i politiets magt, for at sikre, at lovgivningen også på det her punkt bliver overholdt, at de sager, der skal efterforskes, bliver efterforsket til bunds, og at de sigtelser, der skal rejses, også bliver rejst over for personer, der har overtrådt lovgivningen.